VENDIM

Nr. 877, datë 18.12.2019
PËR NJË NDRYSHIM NË VENDIMIN NR. 717, DATË 23.6.2009, TË KËSHILLIT TË MINISTRAVE, “PËR PAGAT E PUNONJËSVE MBËSHTETËS TË INSTITUCIONEVE BUXHETORE DHE TË NËPUNËSVE TË DISA INSTITUCIONEVE BUXHETORE”, TË NDRYSHUAR
Në mbështetje të nenit 100 të Kushtetutës, të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, dhe të ligjit nr. 99/2018, “Për buxhetin e vitit 2019”, të ndryshuar, me propozimin e Kryeministrit, Këshilli i Ministrave

VENDOSI:
1. Lidhja nr. I/4, “Renditja e pozicioneve të punës për çdo klasë për nëpunësit dhe punonjësit mbështetës në administratën e Prokurorisë së Përgjithshme”, e vendimit nr. 717, datë 23.6.2009, të Këshillit të Ministrave, e ndryshuar, zëvendësohet me lidhjen nr. I/4, “Renditja e pozicioneve të punës për çdo klasë për nëpunësit dhe punonjësit mbështetës në administratën e Prokurorisë së Përgjithshme dhe të Prokurorisë së Posaçme”, që i bashkëlidhet këtij vendimi dhe është pjesë përbërëse e tij. 
2. Efektet financiare që rrjedhin nga zbatimi i këtij vendimi, për vitin 2019, të përballohen nga buxheti i miratuar për Prokurorinë e Posaçme. 

Ky vendim hyn në fuqi pas botimit në Fletoren Zyrtare.
KRYEMINISTËR
Edi Rama 
Lidhja nr. I/4

RENDITJA E POZICIONEVE TË PUNËS PËR ÇDO KLASË PËR NËPUNËSIT DHE PUNONJËSIT MBËSHTETËS NË ADMINISTRATËN E PROKURORISË SË PËRGJITHSHME DHE NË PROKURORINË E POSAÇME
	Nr.
	Emërtimi/pozicioni
	Klasa e pagës
	Shtesa për funksion drejtues

	1
	Oficer informacioni dhe i ruajtjes së rendit

Oficer informacioni në Prokurorinë e Posaçme

Sekretare

Punonjës i postës sekrete
	VIII
	

	2
	Shofer i drejtuesit të Prokurorisë së Posaçme
Teknik mirëmbajtjeje
Operator

Magazinier
	VII
	

	3
	Shofer i postës sekrete

Kuzhinier në Prokurorinë e Posaçme
	VI
	

	4
	Shoferë të tjerë të institucionit
	V
	

	5
	Punonjës pastrimi
	III
	


Shënim. Për emërtesa të tjera, kur janë të njëjta me institucionet e tjera qendrore, përdoret lidhja I/1 e vendimit.
